CELEX: 62012CA0079
Language: fi
Date: 2013-02-21 00:00:00
Title: Asia C-79/12: Unionin tuomioistuimen tuomio (kahdeksas jaosto) 21.2.2013 (Curtea de Apel Alba Iulian (Romania) esittämä ennakkoratkaisupyyntö) — SC Mora IPR SRL v. Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu (Verotus — Arvonlisävero — Direktiivi 2006/112/EY — 211 artikla — Maahantuonnista maksettavan arvonlisäveron lykkääminen)

20.4.2013   
            
            
               FI
            
            
               Euroopan unionin virallinen lehti
            
            
               C 114/20
            
         Unionin tuomioistuimen tuomio (kahdeksas jaosto) 21.2.2013 (Curtea de Apel Alba Iulian (Romania) esittämä ennakkoratkaisupyyntö) — SC Mora IPR SRL v. Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu
   (Asia C-79/12) (1)
   
   (Verotus - Arvonlisävero - Direktiivi 2006/112/EY - 211 artikla - Maahantuonnista maksettavan arvonlisäveron lykkääminen)
   2013/C 114/28
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Alba Iulia
   
      Pääasian asianosaiset
   
   
      Valittaja: SC Mora IPR SRL
   
      Vastapuolet: Direcția Generală a Finanțelor Publice Sibiu ja Direcția Județeană pentru Accize și Operațiuni Vamale Sibiu
   
      Oikeudenkäynnin kohde
   
   Ennakkoratkaisupyyntö — Curtea de Apel Alba Iulia — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 211 artiklan tulkinta — SEUT 26 artiklan 2 kohdan ja 28, 30 sekä 107 artiklan tulkinta — Jäsenvaltioiden oikeus sallia maahantuonnista maksettavan arvonlisäveron maksun lykkääminen — Sellaisen kansallisen lainsäädännön sallittavuus, jossa asetetaan edellytykseksi maksun lykkäämistä koskevan todistuksen saaminen, mistä ei säädetä direktiivissä — Peräkkäiset lainsäädäntömuutokset, joissa vapautetaan maahantuonnista maksettavasta arvonlisäverosta vain tietyt verovelvolliset — Syrjintä — Tuontitulleja koskevan kiellon rikkominen
   
      Tuomiolauselma
   
   Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 211 artiklaa on tulkittava siten, ettei se ole esteenä pääasiassa kyseessä olevan kaltaiselle säännöstölle, jossa asetetaan maahantuoduista tavaroista maksettavan arvonlisäveron maksun lykkäämisen edellytykseksi sellaisen todistuksen saaminen, josta ei säädetä direktiivissä, kunhan tällaisen todistuksen saamisen edellytykset ovat verotuksen neutraalisuuden periaatteen mukaiset, mikä ennakkoratkaisupyynnön esittäneen tuomioistuimen on tutkittava.
   
      (1)  EUVL C 126, 28.4.2012.